90. fundur 25. apríl 2018 kl. 17:00 - 21:27 í fundarsal bæjarstjórnar Nefndarmenn Árni Kristinssonformaður Guðrún Ragna Einarsdóttiraðalmaður Ester Kjartansdóttiraðalmaður Páll Sigvaldasonaðalmaður Fundargerð ritaði : Gunnlaugur Rúnar Sigurðssonskipulags - og byggingarfulltrúi Í upphafi fundar óskaði formaður eftir að eftirfarandi atriðum verði bætt við dagskrá fundar og eru það , Umsókn um byggingarleyfi fyrir bílskúr Brávöllum 2 , Frumvarp til laga um mat á umhverfisáhrifum , breyting á deiliskipulagi Flugvallar og afgreiðslufundur byggingarfulltrúa nr. 161. og verða þeir því nr. 13 , 14 , 15 og 16 . Samþykkt samhljóða með handauppréttingu . Fyrir nefndinni liggur niðurstaða grenndarkynningar vegna óverulegrar breytingar á deiliskipulagi , Selbrekku , 2 áfangi-efra svæði . Frestur til að skila inn athugasemdum var til 9. apríl sl. ein athugasemd barst frá Aðalsteinni Þórhallssyni og Gyðu Guttormsdóttur . Umhverfis - og framkvæmdanefnd leggur til við bæjarstjórn að tillaga að óverulegri breyting á deiliskipulagi Selbrekku verði samþykkt . Í ljósi athugasemda sem bárust er vísað til þess að afgreiðsla málsins er til hagsbóta fyrir eigendur allra lóða sem málið varðar . Skipulags - og byggingafulltrúa er falið að svara athugasemdinni . Samþykkt samhljóða með handauppréttingu . 5 . Tillaga að endurskoðaðri Stjórnunar - og verndaráætlun Vatnajökulsþjóðgarðs Stjórn Vatnajökulsþjóðgarðs auglýsir hér með , skv. 12. gr. laga um Vatnajökulsþjóðgarð nr. 60 / 2007 , tillögu að endurskoðaðri stjórnunar - og verndaráætlun fyrir Vatnajökulsþjóðgarð . Stjórnunar - og verndaráætlun er meginstjórntæki þjóðgarðsins og tilgreinir nánar markmið verndunar , stefnu stjórnar og leiðir til að framfylgja stjórnun og vernd , í samræmi við markmið laga um Vatnajökulsþjóðgarð Umhverfis - og framkvæmdanefnd hefur tekið drögin til umsagnar og hér eru settar fram helstu athugasemdir við drögin . Áður hefur verið kynnt að Umhverfis - og framkvæmdanefnd Fljótsdalshéraðs hefur lýst furðu sinni á því að sveitarfélaginu barst ekki borist formlegt erindi frá Vatnajökulsþjóðgarði þar sem óskað var eftir umsögn um tillöguna . Nefndin gat því ekki lagt fram umsögn innan tilgreinds umsagnarfrests . Umhverfis - og framkvæmdanefnd telur óásættanlegt að málsmeðferð breytingar á verndaráætlun Vatnajökulsþjóðgarðs , fari ekki eftir 4 - 6. mgr. 12. gr. laga um VJÞ , þar sem gert er ráð fyrir að svæðisráð leiði þá vinnu , heldur hvílir tillagan nú á undanþáguákvæði 7. mgr. um breytingar á vegum stjórnar VJÞ . Undanþáguákvæðinu var ætlað að eiga við um " lítilsháttar óumdeildar breytingar " , sbr. frumvarp að lögum um VJÞ . Fyrirliggjandi breytingar á verndaráætlun , varða fjölmargar breytingar og heildarendurskoðun á framsetningu áætlunarinnar . Þá er um fyrstu endurskoðun á stjórnunar - og verndaráætlun að ræða frá setningu laga nr. 101 / 2016 , sem fólu í sér verulegar breytingar á lögum um VJÞ . Umhverfis - og framkvæmdanefnd telur eðlilegt að vinna við endurskoðun á stjórnunar - og verndaráætlun VJÞ verði felld undir venju - og lögbundna málsmeðferð og gætt að hlutverki svæðisráða , sbr. einnig 2. tl . 1. mgr. 8. gr. laga um VJÞ . Fyrirliggjandi drög geta nýst sem grunngagn í slíkri vinnu . Í ljósi framangreinds og að öðru leyti með vísan til kynningarleysis á framkomnum drögum , er samráð og fyrirkomulag endurskoðunar áætlunarinnar gagnrýnt . Tillaga um breytingu á stjórnunar - og verndaráætlun VJÞ upp á 120 blaðsíður er sett fram , án þess að hægt sé að rekja þær breytingar sem lagðar eru til . Það eykur líkur á yfirsjónum og beinlínis felur breytingar . Við skoðun tillögunnar er ljóst að í áætluninni felast efnislegar breytingar varðandi mikilsháttar atriði , sem full ástæða er til að fella í samráðsferli sem almennt skal viðhafa við gerð stjórnunar - og verndaráætlunar og einstök svæðisráð eiga að leiða . Umhverfis - og framkvæmdanefnd gagnrýnir þann sess sem svæðisráð fá samkvæmt fyrirliggjandi drögum . Lítill sess svæðisráðanna og þeirrar þekkingar og umboðs sem þau hafa , birtist í því að lögákveðið hlutverk þeirra við endurskoðun stjórnunar - og verndaráætlunar hefur verið sniðgengið . Þá er í áætluninni ekki fjallað um það hlutverk ráðanna að vera stjórn Vatnajökulsþjóðgarðs til ráðgjafar , svo sem með nánari útfærslu á því lögákveðna hlutverki . Á sama hátt er ekki gerð nánari grein fyrir stöðu svæðisráða gagnvart þjóðgarðsvörðum . Lýsing á stöðu svæðisráða og skipurit á bls. 44 taka ekki mið af lögbundnu hlutverki ráðanna . Í áætluninni er stjórn eða þjóðgarðsvörðum falið að taka ákvarðanir um veigamikil málefni VJÞ . Áætlunin ætti að skýra nánar aðkomu svæðisráða að slíkum ákvörðunum , þ.e. annað hvort í einstökum tilfellum eða með almennri stefnumörkun , sbr. lögákveðið hlutverk ráðanna . Til dæmis mætti nefna að umfjöllun um áherslur og framkvæmd leyfisveitinga vegna lendinga á flugvöllum ætti að fá umfjöllun hjá svæðisráði . Í drögum að verndaráætlun skortir nánast alla umfjöllun um það hvort og hvernig nýta eigi gjaldtökuheimildir innan VÞJ . Í lögum um VÞJ eru heimildir til gjaldtöku , en útfærsla og nýting þeirra fellur undir málefni stjórnunar - og verndaráætlunar . Áætlunin ætti að fela í sér stefnu um það hvernig gjaldtökuheimildir verði nýttar m.a. með tilliti til þess að ekki verði raskað atvinnustarfsemi og atvinnuuppbyggingu á svæðum . Eðli máls samkvæmt ber að fjalla nánar um þessa þætti í áætluninni , m.a. þannig að svæðisráð komi að þeirri ákvarðanatöku og að samráð verði haft við alla hlutaðeigandi hagsmunaaðila . Þá eru sett fram athugasemdir við nokkur efnisákvæði áætlunarinnar . - Ekki hefur verið farið að ábendingum umhverfisráðherra frá 12. júlí 2013 varðandi Vonarskarð og ekki verður séð að reynt hafi verið að bregðast við þeim ábendingum í nýrri verndaráætlun . - Slóð frá Snæfellsskála að Sauðárkofa verði opnuð og löguð . Við það verður til hringakstur sem eykur notagildi svæðisins fyrir ferðaþjónustu og ferðamenn sem skoða svæðið . Þessum slóða hefur verið haldið lokuðum og hann ekki fengið viðhald frá því að garðurinn var stofnaður , þrátt fyrir skýr fyrirmæli um annað í gildandi verndaráætlun . - Víða í tillögunum er talað um svæði " rétt utan þjóðgarðs " Ekki er ásættanlegt að þjóðgarðurinn reyni að hlutast til um svæði sem hann hefur enga lögsögu yfir . Stjórnunar - og verndaráætlun hefur lögformlegt gildi og bindandi þýðingu , sem takmakar m.a. skipulagsvald sveitarfélags , en það getur einungis átt við um svæði innan marka VJÞ . - Eitt af markmiðum með stofnun var að styðja við atvinnustarfsemi og ferðaþjónustu á svæðunum . Ekki verður séð af drögunum að þau markmið séu í hávegum höfð þar sem vegið er að ferðum fólks með banni á tjöldun eða akstri á slóðum sem fyrir eru . Nauðsynlegt er að samræma stefnu um aðgang almennings að þjónustustöðum VJÞ . Sem dæmi má nefna að áætlunin gerir ráð fyrir að einungis verði fært fyrir jeppa að þjónustustað við Snæfell , en að þjónustustöðum á Suðursvæði er jafnan opið fyrir allar tegundir bifreiða . - Skilgreining þjóðgarðsins á ósnortnum víðernum er til þess fallin að valda misskilningi enda hefur hugtakið ósnortin víðerni lögákveðna merkingu í náttúruverndarlögum . Umhverfis - og framkvæmdanefnd telur að fyrirliggjandi drög beri þess merki að VJÞ hafi fjarlægst þau markmið sem stofnun þjóðgarðsins hvíldi á í upphafi . Þannig er t.a.m. vísað til þýðingar svæðisráða og gildi samráðs við sveitarfélög og aðra hagsmunaaðila . Breyting á lögum um VJÞ og drög að áætlun birtast sem aðferð stjórnvalda til að sölsa undir sig skipulags - og framkvæmdavald sveitarfélaga óháð þörfum eða væntingum heimamanna . Ekki verður séð að fyrirliggjandi drög vinni að því að styrkja ferðamennsku á svæðinu , heldur felast í þeim höft og hindranir . Lítil uppbygging innviða fer fram innan garðsins og áætlunin takmarkar jafnvel að eðlileg uppbygging innviða eigi sér stað . Loks vill Umhverfis - og framkvæmdanefnd árétta að ekki hefur verið staðið við þau loforð sem gefin voru í upphafi um að yfirstjórn garðsins hafi aðsetur utan höfuðborgarsvæðisins . Um það málefni er ekki fjallað í drögum að stjórnunar - og verndaráætlun . Samþykkt samhljóða með handauppréttingu . 6 . Ósk um breytingu á deiliskipulagi , Ylströnd við Urriðavatn Lögð er fram tillaga að breytingu á deiliskipulagi fyrir Tjarnarbrautarreit á Egilsstöðum að loknum auglýsingar og kynningarferli . Í tillögunni felst breyting á lögun byggingarreits fyrir fimleika - og frjálsíþróttahús norðan núverandi íþróttahúss , skilmálar verða ítarlegri og gert er ráð fyrir boltavelli sunnan sundlaugar . Tillagan er sett fram í greinargerð og á uppdrætti sem sýnir skipulagið fyrir og eftir breytingu skv. tillögunni . Sýnt er skuggavarp nýrrar viðbyggingar . Við tillöguna barst ein athugasemdi undirrituð af 8 íbúum við Furuvelli og Sólbrekku . Hér undir eru athugsemdir sem bárust ásamt svörum nefndarinnar : 1 . Gerð er athugasemd við framsetningu uppdráttarins almennt , sérstaklega skipulagsmarka . Svar : Rétt er að skýringatákn fyrir línu sem sýnir afmörkun skipulagssvæðisins er ekki í fullu samræmi við línuna á uppdrættinum og það þarf að leiðrétta en um rauða , breiða línu er að ræða í báðum tilfellum og ekki ástæða til að ætla að það valdi misskilningi , einkum þegar borið er saman við skipulagsmörk eins og þau eru sýnd í gildandi deiliskipulagi . Á uppdrættinum fyrir breytingartillöguna er sýndur sá hluti skipulagssvæðisins sem breytingin varðar , bæði fyrir og eftir breytingu , eins og kveðið er á um í gr. 5.8.5.3 . í skipulagsreglugerð . Þar er einnig tilgreint að nota skuli gildandi uppdrátt sem grunn , og var það gert í þessu tilfelli fyrir utan að loftmynd sem lá undir teiknuðum afmörkunum var ekki höfð með . Var það einmitt gert til að auðvelda samanburð milli afmarkanna fyrir og eftir breytingu . Það var því reynt að fara mjög varlega í að breyta framsetningu uppdráttarins frá gildandi skipulagi en hugsanlega hefði hann verið teiknaður öðruvísi ef um nýtt deiliskipulag hefði verið að ræða . 2 . Byggingarreitur er sýndur mun stærri en fyrirhuguð bygging . Svar : Byggingarreitir í deiliskipulagi eru stundum hafðir rúmir til þess að hönnun mannvirkisins sé ekki of þröngur stakkur sniðinn , t.d. um uppbrot húshliða eða staka byggingarhluta sem hönnuður velur að láta ganga út úr húshliðinni , svo sem anddyri . 3 . Aðkoma að nýjum byggingum er ekki sýnd og ekki heldur bílastæði fyrir hreyfihamlaða . Svar : Aðkoma að mannvirkjum kemur skýrt fram á uppdrættinum og breytist ekki . Í greinargerð er útskýrt að inngangur í viðbyggingu er um aðalinngang íþróttamiðstöðvarinnar . Kveðið er á um að gerð skuli grein fyrir bílastæðum fyrir hreyfihamlaða á lóðauppdráttum . 4 og 6 . Bílastæðum er fækkað og lögð til samnýting bílastæða með Menntaskólanum . Gestabílastæði við Furuvelli ekki sýnd . Svar : Bílastæðaframboð er talið fullnægjandi eftir breytingu skv. tillögunni . Íþróttaiðkunn þeirra sem koma akandi er einkum eftir vinnutíma og því eðlilegt að samnýta bílastæði annarra opinberra aðila sem nýta stæðin á vinnutíma . Gestastæði við Furuvelli er til komið á óformlegan hátt og á sér ekki stoð í skipulagi . Engar skorður eru settar við því að gestir íbúa í grenndinni nýti bílastæði opinberra aðila á deiliskipulagssvæðinu . 5 . Óskýrt og ruglingslegt flæði bílastæða , einkum nyrst á lóðinni . Svar : Engin grundvallarbreyting er gerð , þótt vissulega megi búast við meiri þrengslum á bílastæðinu norðan viðbyggingarinnar . Hafa ber í huga að deiliskipulagsuppdráttur sýnir ekki nákvæma útfærslu bílastæða heldur fjölda og megindrætti í fyrirkomulagi . Endanleg útfærsla ræðst við hönnun lóðarinnar , eins og getið er um í skilmálum . 7 . Snjósöfnunarsvæði og varabílastæði tapast . Svar : Hugsanlega tapast eitthvert hagræði af því að bílastæðið á þessum hluta lóðarinnar minnkar en það þarf að skoða í ljósi þess að fyrirhuguð mannvirki skipta samfélagið miklu máli og munu bæta íþróttaaðstöðu verulega . 8 . Órökstudd þörf fyrir staðsetningu fimleikahúss á lóðinni . Svar : Hagræði af því að reka fimleikahúsið og íþróttamiðstöðina sem eina einingu er nokkuð augljóst . Eftirfarandi tillaga borin upp til atkvæðagreiðslu . Umhverfis - og framkvæmdanefnd hafnar innkomnum athugasemdum og leggur til við Bæjarstjórn að hún samþykki breytinguna á deiliskipulagi Tjarnarbrautarreits og geri svör nefndarinnar við athugasemdum að sínum . Já segja fjórir , ( AK , EK , GRE og ÞB ) einn greiðir ekki athvæði , ( PS ) . Samþykkt samhljóða með handauppréttingu . 8 . Fjárhagsáætlun umhverfis - og framkvæmdanefndar fyrir 2019